NaiveNeuron/SloPal huggingface dataset:
Galis, Dušan, poslanec NR SR (2010-12-10):
Vážení prítomní, k predmetnému návrhu zákona veľmi krátko. S poslancom Kolesíkom sme pripravili pozmeňujúci návrh. Týka sa to skupín osôb o podporu športovania, ktorým je možné poskytnúť dotáciu, teda § 11 ods. 1 písm. d). Navrhujeme, aby do skupiny osôb na podporu športovania, ktorým je možno poskytnúť dotácie, sa zahrnuli aj fyzické osoby s ťažkým zdravotným postihnutím. Podstatou návrhu je možnosť poskytovania podpory športovania osôb s ťažkým zdravotným postihnutím bez rozdielu veku či sociálneho statusu, teda nielen detí a študentov s ťažkým zdravotným postihnutím. Podrobnejšie sa k návrhu vyjadrí kolega Kolesík, ktorý vám aj návrh prednesie. Ja doplním ešte ďalší pozmeňujúci návrh, ktorý sa týka § 10 Zdroje financovania športu. Uvedené zdroje v návrhu zákona navrhujem rozšíriť o prostriedky Úradu vlády vrátane rezervy predsedu vlády. Vychádzam z toho, že financovanie športu možno aj z kapitoly Úradu vlády a predseda vlády môže tiež zo svojej rezervy poskytnúť prostriedky aj na šport. Toto doplnenie zdrojov financovania športu sa následne premieta do § 18 ods. 3, ktorý ukladá príjemcovi dotácie zverejniť každoročne výšku a druh prijatých dotácií. Teda môj pozmeňujúci návrh, prečítam návrh: V § 10 sa za písmeno b) vkladá nové písmeno c), ktoré znie: „c) prostriedky Úradu vlády vrátane rezervy predsedu vlády,“. Doterajšie písmená c) až i) sa označujú ako d) až j). Odôvodnenie: Zdroje financovania športu sa dopĺňajú o prostriedky kapitoly Úradu vlády vrátane rezervy predsedu vlády, nakoľko poskytovanie dotácií z rozpočtu Úradu vlády sa vzťahuje aj na šport. A rovnako možno z rezervy predsedu vlády poskytnúť prostriedky aj na šport. Po druhé. V § 18 v prvej vete sa slová „v štruktúre dotácie od ministerstva“ nahrádzajú slovami „dotácie z ministerstiev, Úradu vlády vrátane rezervy predsedu vlády“. A na koniec vety za slová „dotácie z obcí“ sa pripájajú slová „dotácie z Európskej únie“. Odôvodnenie: Primerane rozšírením zdrojov financovania športu sa rozširuje štruktúra prijatých dotácií v informačnej povinnosti príjemcu dotácií. Ďakujem. Vážení prítomní, ďakujem, to je zatiaľ všetko, verím, že tieto pozmeňujúce návrhy zákona schválite.
A. Belousovová, podpredsedníčka NR SR: (2008-04-09):
Teraz prosím spoločného spravodajcu zo zahraničného výboru pána poslanca Juraja Horvátha, aby informoval Národnú radu o výsledku prerokovania Správy o plnení úloh zahraničnej politiky Slovenskej republiky v roku 2007 vo výboroch. Nech sa páči, pán poslanec, máte slovo.
Grendel, Gábor, podpredseda NR SR (2022-06-28):
S reakciou na faktickú poznámku pán poslanec Valášek.
Hrušovský, Pavol, podpredseda NR SR (2010-08-10):
Pán poslanec Osuský.
P. Hrušovský, predseda NR SR: (2004-10-26):
(Hlasovanie.) 137 prítomných, 13 za, 90 proti, 34 sa zdržalo. Neschválili sme uvedené body zo spoločnej správy.
Bugár, Béla, podpredseda NR SR (2017-11-29):
Nech sa páči, prezentujme sa a hlasujme. (Hlasovanie.) Prítomných 137 poslancov, za 80, proti 32, zdržalo sa 24, 1 nehlasoval. Sme v treťom čítaní . Pýtam sa, či sa hlási niekto do tretieho čítania do rozpravy. Pán poslanec Budaj, to je asi omyl. Takže vyhlasujem rozpravu za skončenú. Nech sa páči.
Kočiš, Eduard, poslanec NR SR (2022-03-15):
Ďakujem pekne za slovo, pán podpredseda. Pán kolega, rovno vám môžem povedať, že úrad práce, sociálnych vecí a rodiny nie je schopný do 7 dní rozhodnúť v takejto dosť problematickej a zložitej veci. Priemerná dĺžia rozhodovacieho konania bola niekoľko... niekedy okolo 20 dní. Čiže aj samotní zamestnanci úradov práce, sociálnych vecí a rodiny, v ktorých gescii sa takéto posudzovanie koná a deje, jednoducho majú plné ruky práce s mnohými inými vecami a naozaj do 7 dní sa rozhodnúť nedá. Nie je to jednoducho možné. Hlavnou motiváciou zamestnávateľov zamestnať osobu s ťažkým zdravotným postihnutím je socializácia, opakujem, je socializácia. Čiže každý jeden zamestnávateľ, ktorý chce socializovať a umožniť pracovať osobe s ťažkým zdravotným postihnutím neuvažuje, že bude mať problém pri rozviazaní pracovnoprávneho pomeru alebo vzťahu, jednoducho tento človek uvažuje tak, že chce dať príležitosť tomuto človeku s ťažkým zdravotným postihnutím pracovať, zarobiť si na svoje živobytie aj popri poberaní invalidného dôchodku, ktorý títo, ktorý vlastne títo občania dostávajú v strašne v nízkej výmere. Čo sa týka 7 dní a fikcie, ktoré, ktorú spomínal aj pán kolega Richter, naozaj platí to, že ak ten úrad práce nerozhodne do 7 dní, čo, ešte raz tvrdím, nie je možné rozhodnúť do 7 dní a môžme sa tam vyjadrovať na adresu vedúceho odboru alebo riaditeľa úradu práce, nie je to možné, bude platiť výpoveď bez akéhokoľvek možného odvolania. Čiže to naozaj je opatrenie, ktoré ide proti osobe s ťažkým zdravotným postihnutím, a táto osoba je v podstate odsunutá na nejakú vedľajšiu koľaj, čiže je to tzv. rozhodovanie o nás bez nás. A ak stavovské organizácie, ktoré združujú osoby s ťažkým zdravotným postihnutím, tvrdia, že tento zákon je zlý, tak je asi naozaj zlý.
Jurinová, Erika, poslankyňa NR SR (2017-09-13):
Ďakujem veľmi pekne, ja tiež chcem v prvom rade oceniť pohľad človeka, ktorý s riadením procesov už má vlastné skúsenosti, takže ďakujem za, za to, čo ste vy povedali. Rovnako ako vy považujem za úplne chorý, choré nastavenie inštitúcie, ktorú má spravovať spoločný, kolektívny orgán. Rovnako ako vy som presvedčená o tom, že toto je cesta iba k znefunkčneniu Ústavu pamäti národa. Verím, že takto podobne by bola znefunkčnená každá jedna inštitúcia. Myslím si, že človek, že musí byť jedna zodpovedná osoba za to, ako úrad funguje. Tak ako každé ministerstvo má jedného zodpovedného človeka, aj keď je možno riadené viac, akoby to riadenie prichádza od viacerých odborov, ale jeden človek, ktorý je zodpovedný za konanie v mene celej inštitúcie, je dôležitý. Ďakujem.
Blaha, Ľuboš, podpredseda NR SR (2024-05-15):
Pán poslanec Ján Hargaš.
Laššáková, Jana, podpredsedníčka NR SR (2012-09-19):
Nech sa páči, pani poslankyňa Vášáryová.
Mazurek, Milan, poslanec NR SR (2021-06-24):
Pán poslanec, ono je to priam až nepríčetné, ako táto vláda rozkladá všetky atribúty štátu ako takého. Rozbila právny štát, rozbila istotu ľudí, že sa môžu oprieť aspoň o ústavu. Zničila možnosť zdravotnej starostlivosti, ľudia tu umierali, lebo sa im nedostalo ošetrenia. Rozbila justíciu, rozbila policajné zložky, SIS-ku, rozbila Vojenské spravodajstvo a teraz ide na komplet rozbiť aj posledné zvyšky štátnej správy, aby si skrátka mohli povedať, ty sa nám nepáčiš, končíš, vyletíš, skončil si tu, hoci si tu robil 10-15 možno 20 rokov, svedomito si vykonával svoju prácu a plnil úlohy vo verejnom záujme, skrátka máme niekoho lepšieho, možno Joža Pročka alebo nejakého iného kvalitného zamestnanca, ktorý ťa nahradí na tejto pozícii. A presne na toto potrebujú schváliť tento návrh zákona. Potrebujú absolútnu dominanciu v štáte. Potrebujú rozložiť aj to posledné, na čo ešte nedokázali siahnuť. Čoho sa táto vláda dotkne, to všetko končí potopou. To predsa nie je možné, aby takto bez hanby zaradom prijímali zákon za zákon, za zákonom, ktorým skrátka demontujú štát ako taký. Je nesmierne náročné už dnes si len predstaviť, čo všetko bude potrebné dávať dokopy, keď táto vláda skončí. A ja dúfam, že to bude čo najskôr. Veď to priam neuveriteľné, kam oni ešte chcú zájsť. Jednoznačne budem hlasovať proti tomuto návrhu zákona a každý, kto sleduje, každý kto sleduje výkony tejto vlády za posledný rok, musí urobiť taktiež.
Jasaň, Viliam, poslanec NR SR (2010-10-21):
Ďakujem pekne. Ja sa pôvodne, nevyznám sa v tejto problematike, nechcel som o nej hovoriť, ale musím reagovať na poznámku chimerné projekty. Pán Ďurkovský, čo myslíte, kde ich je najviac? Ja si myslím, že v Bratislave. Stačí povedať metro a bolo by vhodné, nedávam to vám za vinu, ako to bolo, ale ste súčasťou toho. Mňa by zaujímalo, koľko peňazí sa minulo na projekty rôzneho druhu metra, od kedy tá myšlienka skrsla? To by bolo možno tiež veľmi zaujímavé číslo. Takže, ak hovoríte o akýchsi chimerných projektoch, tak najprv to skúste vyčísliť v hlavnom meste. Ďakujem.
Osuský, Peter, poslanec NR SR (2020-11-04):
V bode H „vyzýva Tureckú republiku, aby bezodkladne prestala s akoukoľvek podporou azerbajdžanského vojenského útoku“.
M. Fronc, poslanec: (2008-07-01):
Preto, po prvé, pán  spravodajca dávam procedurálny návrh, aby zákon bol vrátený navrhovateľovi na dopracovanie. Po druhé, ak neprejde tento návrh, tak dávam jeden pozmeňujúci návrh. Týka sa § 11. Odsek 1 navrhujem doplniť o písmeno g), ktoré znie: „g) na podporu športu zabezpečovanú samosprávnymi krajmi, obcami a mestami“. A v tom istom paragrafe navrhujem v odseku 6 za slová „obsah zmluvy“ vložiť slová „a kritériá na poskytnutie dotácie“. Po prvé, ak sú vymenované dôvody a to, komu majú byť dané prostriedky a dotácia, tak si myslím, že naozaj časť športových aktivít, a to nemalú časť a takú, ktorá nás by mala oveľa viac zaujímať, pretože sa týka normálnych bežných občanov, zabezpečujú samosprávne kraje, obce a mestá. Preto aspoň ich vymenovať pokladám za dôležité v tomto paragrafe. A druhá vec. Pokiaľ  sa stanovujú formálne kritériá pre dotačnú zmluvu, domnievam sa, že všeobecne záväzným predpisom je dôležité stanoviť aj kritériá pre rozdeľovanie finančných prostriedkov. Tie kritériá v minulosti existovali. A pokladám za dôležité, aby boli zahrnuté  vo všeobecne záväznom predpise. Toľko ide o to, čo sa týka pozmeňujúcich návrhov. A zo spoločnej správy, pán spravodajca, navrhujem na osobitné hlasovanie body 19, 20 a 21. Ďakujem, pán predsedajúci, skončil som.
Pčolinský, Peter, podpredseda NR SR (2022-11-15):
Ďakujem pekne, pán poslanec. Ukončili sme písomnú časť rozpravy. Pýtam sa, či sa chce niekto prihlásiť ústne. Jeden poslanec, druhý poslanec, tretí. Uzatváram možnosť prihlásiť sa do ústnej rozpravy. Najprv pán poslanec Suja, potom pán poslanec Mazurek a potom ešte pán poslanec Šefčík. Nech sa páči, pán poslanec, máte slovo.
Číž, Miroslav, doterajší podpredseda NR SR (2010-07-08):
Pán poslanec Tibor Glenda.
Figeľ, Ján, podpredseda NR SR (2015-09-18):
Ďakujem pekne. Pán spravodajca? Nie. Prerušujem rokovanie o tomto bode programu. Budeme pokračovať prvým čítaním o vládnom návrhu zákona, ktorým sa mení a dopĺňa zákon č. 492/2009 Z. z. o platobných službách a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 483/2001 Z. z. o bankách a o zmene a doplnení niektorých zákonov v znení neskorších predpisov. Tento návrh zákona je pod tlačou 1705 a rozhodnutie na prerokovanie vo výboroch má č. 1708. Nech sa páči, pán minister, uveďte vládny návrh zákona.
Grendel, Gábor, podpredseda NR SR (2022-11-30):
S ďalšou faktickou poznámkou pán poslanec Suja.
Hraško, Igor, poslanec NR SR (2013-05-21):
Ďakujem pekne, pani predsedajúca. Pán kolega Novotný, vy ste presne pomenovali tú vec, ktorá tam je v tom zákone od pána Valockého ako pozmeňovací návrh. Naozaj je to zastrašovanie. Na jednej strane pani ministerka tvrdí, že je to len preventívne opatrenie, keby náhodou vo výnimočnej situácii, ale to je práve ten nástroj, že lekári sa môžu vzbúriť voči nejakým postupom vlády, ktorých sme tu teda už videli niekoľko, a zrazu si niekto povie: A spravíme im výnimočnú situáciu a budú musieť nastúpiť a keď nie, tak pôjdu do basy. No to je fakt vynikajúce riešenie! Takže na jednej strane máme deklarované alebo teda možnosť vstúpiť do štrajku, a na druhej strane ho máme obmedzované tým, že už je zastrašované zákonom, že no, no, no, keď budete štrajkovať veľa, my vás donútime prísť do tej práce. Takže to si myslím, že nie je všetko s kostolným poriadkom a, žiaľ, takto sa to deje. Takže som za, aby sa neodsúhlasili v spoločnej správe tie body, ktoré práve prešli pozmeňovacím návrhom pána poslanca Valockého, a súhlasím s vami, že je to zastrašovanie. Ďakujem.
Jarjabek, Dušan, poslanec NR SR (2016-10-25):
Ďakujem za slovo, pán predsedajúci. Pán poslanec Budaj, ja jednoducho neverím, že to, čo v tejto chvíli rozprávate, myslíte vážne. Vy ste v tejto chvíli v opozícii a ako skúsený, sem-tam koaličný, sem-tam opozičný, poslanec musíte veľmi dobre vidieť, čo sa v tomto parlamente deje. A vy dobre viete, čo sa deje aj vo vašom klube, na čom je ten váš klub, tá vaša strana postavená, vy to viete veľmi dobre. Len teraz vám to vyhovuje z toho dôvodu, že ste v opozícii. Vy veľmi dobre viete, že v tomto parlamente vládne anarchia, to vy veľmi dobre viete. Tá anarchia, taká, ako tu je dnes, nebola tuná nikdy. Dokonca tí predstavitelia toho vášho klubu, tej vašej strany, v tom minulom volebnom období bránili nám koaličným poslancom vykonávať svoj mandát. Aj to by ste mali vedieť. Aj to je súčasťou tej vašej strany, v ktorej ste teraz. Bolo to vtedy, keď sme mali tajne hlasovať a museli sme ísť cez kanceláriu predsedu Národnej rady preto, lebo nám nebol umožnený vstup ísť do tejto zadnej miestnosti tým pravým alebo ľavým vchodom. Vy to veľmi dobre všetko viete, len tá vaša rétorika sa teraz zmenila na opozičného poslanca, ktorému v podstate táto situácia vyhovuje, lebo čím horšie, tým lepšie. A snáď demagogicky to, čo hovoríte, zaberie a vy v tejto chvíli si poviete, že teda tá koalícia nejakým spôsobom sa na to konto rozpadne. Nerozpadne sa. Ale hovorím, zdá sa mi to od vás, ako od skúseného poslanca v tejto chvíli trošku zavádzajúce pre verejnosť, lebo my vás poznáme inak, pán poslanec Budaj. My vás poznáme ako toho, kto tie, presne tie anarchie, ktoré tuná sú aj s tými persónami, ktoré ich vytvárajú, vie pomenovať úplne normálne a rovnako. A to som od vás očakával ako od človeka, ktorého poznám z hľadiska výboru, z hľadiska parlamentu, či už v opozícii alebo koalícii. Veď sme spolu aj predkladali nejaký návrh zákona, opozično-koaličný... (Prerušenie vystúpenie časomerom.)
P. Paška, predseda NR SR: (2009-02-11):
(Hlasovanie.) 137 prítomných, 93 za, 37 proti, 5 sa zdržali, 2 nehlasovali. Konštatujem, že sme schválili vládny návrh novely zákona č. 757 o súdoch . Pán poslanec Ďuračka bude uvádzať v prvom čítaní hlasovanie o vládnom návrhu zákona, ktorým sa mení a dopĺňa zákona Slovenskej národnej rady č. 138 Zb. o majetku obcí. Je to tlač 879.
M. Číž, podpredseda NR SR: (2006-10-17):
Vážené kolegyne, kolegovia, otváram všeobecnú rozpravu. Chcem vás poinformovať, že nedostal som žiadnu písomnú prihlášku. Preto sa pýtam, kto sa chce prihlásiť do rozpravy ústne. Zdá sa, že nikto. Ďakujem. Uzatváram teda možnosť prihlásiť sa do rozpravy. A vyhlasujem všeobecnú rozpravu za skončenú. Predpokladám, že ani pán navrhovateľ, ani pán spravodajca vzhľadom na to, že nebola rozprava, sa vzdávajú slova, možnosti vystúpiť. Ďakujem pekne obidvom, aj navrhovateľovi, aj spravodajcovi. Prerušujem rokovanie o tomto bode programu. Vážené kolegyne, kolegovia, pokračujeme prvým čítaním o vládnom návrhu zákona o elektronickom výbere mýta za užívanie vymedzených úsekov pozemných komunikácií a o zmene a doplnení zákona č. 135/1961 Zb. o pozemných komunikáciách (cestný zákon) v znení neskorších predpisov . Tento vládny návrh zákona ste dostali ako tlač 86 a návrh na jeho pridelenie na prerokovanie vo výboroch máte v rozhodnutí predsedu č. 98. Opäť prosím pána ministra dopravy, pôšt a telekomunikácií pána Ľubomíra Vážneho, aby vládny návrh zákona uviedol.
Brocka, Július, poslanec NR SR (2014-06-05):
Neraz som bol v takej situácii, že si myslím, že predkladám zaujímavý návrh zákona a za minimálnej pozornosti či kolegov alebo verejnosti alebo médií. A zdá sa mi to nespravodlivé. Ale chcem vám, pán kolega, že keď ste v závere svojho vystúpenia hovorili o tom výberovom konaní a ste sa tak usmiali a tak uvoľnili túto komornú atmosféru, tak vám chcem povedať, že aj keď bolo hlasovanie o tom, aby ste boli predsedom výboru pre pôdohospodárstvo, tajné, že ja som vás volil, lebo si myslím, že ste aj súci, že by ste to zvládli a že kompetentným kandidátom na tú funkciu.
Gašpar, Tibor, podpredseda NR SR (2024-09-25):
Ešte sa budete môcť kľudne zapojiť do diskusie aj v ďalšom, dobre? Teraz vás poprosím, aby ste sa potom vedľa prihlásili, tam dostanete na obrazovku ponuku sa prihlásiť ako navrhovateľ alebo s faktickou poznámkou. Ďakujem. Posledná ešte chcela reagovať na faktické pani poslankyňa Kolíková, vidím, takže nech sa páči, máte slovo.
Mikuš, Jozef, poslanec NR SR (2013-09-18):
Ďakujem pekne. Pán kolega Štefanec, myslím, že si analyticky veľmi presne a správne pomenoval všetky faktory, ktoré negatívne vplývajú, a pomenoval si aj veci a vplyvy, ktoré by mohli zadlženosti pomôcť. A mal si pravdu aj v tom, že dnešná vláda prakticky padla do vlastnej pasce. Totiž prvá Ficova vláda, okrem toho, že preberala krajinu s plnou špajzou, preberala krajinu aj so zadlženosťou okolo 28 percent. Prakticky za pár rokov Slovensko prvá Ficova vláda dostala na kritickú hodnotu zadlženia. Predražené tendre, podpora vybratým subjektom, či už priamo cez investičné stimuly, alebo nepriamo napríklad pri podpore v energetike, tak to bolo v čase prvej Ficovej vlády a tak to pokračuje aj dnes. Správne si povedal, že sme svedkami, ako v priamom prenose v súčasnej dobe štát podporuje súkromné firmy pri prebratí vzniknutých strát v SPP a preberá stratovú firmu, ktorá bude ďalšie straty tvoriť, a tieto budú spôsobovať zvýšenú zadlženosť Slovenska. Alarmujúce je, že táto vláda zhoršila podnikateľské prostredie a nerobí žiadne konkrétne opatrenia, ktoré by mohli trend zadlžovania otočiť. Je preto takmer isté, že zvyšovaním zadlženosti sa budeme baviť v tejto snemovni každý rok pri predkladanej správe.
Pčolinský, Peter, podpredseda NR SR (2023-01-26):
Ďakujem a s poslednou faktickou poznámkou pani poslankyňa Vorobelová.
Hrnčiar, Andrej, podpredseda NR SR (2018-12-05):
Pani poslankyňa Zimenová.
Viskupič, Jozef, poslanec NR SR (2016-04-21):
Ďakujem, pán predsedajúci. Tri momenty. Ako nový poslanec si možno časom uvedomíš, že parlamentnú debatu budú ovplyvňovať práve tie firmy a tie veľké debaty o stimuloch, o tom, ako treba zachrániť Váhostav, zachrániť ho na úkor tých malých a stredných podnikateľov, ktorých si veľmi často a veľmi dobre spomínal. Ešte raz pomenujem čísla, ktoré si hovoril. Malé a stredné podnikanie zamestnáva 77,2 % ľudí a tvorí 50 % pridanej hodnoty Slovenska. Mám pocit, že toto sú obrovské čísla, a vzhľadom na vládu kontinuity, ktorá už nachádza skôr taký humorný výraz, ktorá chce asi pokračovať teda, keď to má byť kontinuita s vládou predchádzajúcou, tak naozaj tento stav ostal mimo hlavného záujmu. Áno, kauza Váhostav, kauza zachraňovania veľkej firmy oligarchu na úkor malých a stredných podnikateľov, patrila do veľkej parlamentnej debaty aj tu za minulé volebné obdobie. A ak tá kontinuita má byť myslená v tomto, tak dúfam, že tvoj hlas, ktorý mne znel ako hlas odborníka, bude veľmi dôležitý. Bude veľmi dôležitý hlavne preto, že čím viac vás tu bude, ktorí dokážete malé a stredné podnikanie zastupovať, tým lepšie pre krajinu. Myslím si, že malé a stredné podnikanie je totižto chrbticou našej ekonomiky, a tak by k nemu mala aj budúca vláda prikročiť.
Nash, Natália, poslankyňa NR SR (2023-12-18):
Ďakujem, pán predsedajúci, za slovo. Ďakujem pánovi poslancovi Horeckému za jeho výborný príspevok. Tiež si myslím, že je hanebné, že výbor pre vzdelávanie, vedu, mládež a šport nebol uznášaniaschopný, pretože je to naozaj premárnená šanca diskutovať o tomto návrhu zákona, hoci ide o paškvil, pretože v skrátenom legislatívnom konaní je rokovanie výboru vlastne jediným fórom pre nejakú odbornú diskusiu o návrhu zákona. Tiež podpisujem váš návrh na premenovanie ministerstva na ministerstvo vzdelávania, nakoľko naozaj pojem školstva patrí do 20. storočia a je úzko zameraný len na sústavu škôl. A my dnes vieme, že vzdelávanie prebieha aj neformálne, poznáme celoživotné vzdelávanie a tieto všetky prebiehajú mimo školských zariadení. Podpisujem, že tiež by som bola rada konštruktívna, ale naozaj iba vtedy, keby sme v tomto návrhu zákona videli detailnejší popis činnosti nového ministerstva a nejaký opis fungovania tohto nového úradu. Mne veľmi chýba v tomto návrhu zákona aj nejaký popis rozhraní medzi ministerstvom školstva, ministerstvom športu, ďalej ministerstvom zdravotníctva, vnútra či obrany, bez ktorých toto novovzniknuté ministerstvo športu nebude vedieť napĺňať svoje ciele. Ďakujem.
Danko, Andrej, podpredseda NR SR (2024-10-29):
Pani poslankyňa Bajo.
Hrušovský, Pavol, podpredseda NR SR (2011-03-22):
Pani poslankyňa Gabániová.
Laššáková, Jana, podpredsedníčka NR SR (2013-06-17):
Pán poslanec Osuský, nech sa páči.
P. Hrušovský, podpredseda NR SR: (2001-12-06):
(Hlasovanie.) Prítomných je 112, za 94, proti 6, zdržalo sa 9, nehlasovali 3. Bod 12 zo spoločnej správy sme schválili.
M. Číž, podpredseda NR SR: (2008-02-13):
Takže príjemný večer, vážené kolegyne, kolegovia, ktorí ste tu vydržali, a pevne verím, že s radosťou sa všetci zajtra zase ráno o 9.00 hodine stretneme. Pekný večer. (Prerušenie rokovania o 19.03 hodine.)
Jurčík, Ľudovít, poslanec (2011-10-18):
V súlade s rozhodnutím predsedu Národnej rady Slovenskej republiky z 21. septembra 2011 č. 499 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali tieto výbory: Ústavnoprávny výbor Národnej rady, výbor pre financie a rozpočet, výbor pre hospodárstvo, výstavbu a dopravu. Za gestorský výbor navrhujem výbor pre hospodárstvo, výstavbu a dopravu. Odporúčam, aby výbory predmetný návrh zákona prerokovali v druhom čítaní, vo výboroch do tridsať dní a v gestorskom výbore do tridsaťdva dní od prerokovania návrhu zákona Národnej rady Slovenskej republiky v prvom čítaní. Ďakujem. Pán predsedajúci, potom poprosím rozpravu.
Kočiš, Eduard, poslanec NR SR (2020-06-09):
Ďakujem pekne, pán predsedajúci. Pán poslanec Kuriak, ďakujem za váš príspevok, za vašu vecnú debatu k tomuto návrhu zákona, kde ste veľmi argumentačne navrhovali alebo pozdvihovali veci, na základe ktorých by mal byť vlastne tento náš návrh zákona prijatý. Nakoľko nielen vy, ale značná väčšina z klubu OĽANO je s týmto návrhom zákona úplne stotožnená, ale na základe nejakej zmluvy, koaličnej zmluvy, nemôžte hlasovať tak, ako by ste hlasovať chceli a ako by ste hlasovať v podstate aj mali. Argumenty, že chceme rozbíjať koalíciu, neobstoja. Z môjho pohľadu je nejaká koalícia úplne irelevantná. To, či je koalícia súdržná alebo nesúdržná, o tom rozhodujú úplne iné veci a nie takáto hodnotová otázka, ako je otázka voľnej nedele, na ktorú určite nájdeme prierez celým parlamentom, celou Národnou radou. Spomenul ste veľmi pekne doby nedávno minulé, doby socializmu, kedy naozaj nikto nemusel pracovať v nedeľu, občas, ak bola pracovná sobota, tak sa pracovať muselo jednoducho. O päť minút dvanásť tie predavačky v tom maloobchode tie potraviny zatvárali, nedele boli voľné a keď si spomeniem na svoje detstvo, tak to sa s tým detstvom, ktoré prežívajú terajšie deti, nedá ani len porovnať. Jednoducho, buď nás otec so sestrou vzal na nejaké športové popoludnie, alebo sme to strávili v lese, alebo u babky kdesi, kdesi na dedine. Jednoducho nedeľa by mala byť dňom pokoja, nedeľa by mala byť dňom takým, kedy tá rodina je spolu, drží pospolu a takto sa nám tie rodiny rozpadávať nebudú. Ďakujem pekne.
Šimko, Ivan, minister vnútra SR (2023-05-25):
Ale ja chcem na konci. Aj som na konci volebného obdobia.
Laurenčík, Milan, podpredseda NR SR (2022-06-14):
Ďakujem, pani poslankyňa. Na vaše vystúpenie je jedna faktická poznámka. Nech sa páči, pani poslankyňa Jana Vaľová.
Vážny, Ľubomír, poslanec NR SR (2010-12-16):
Ďakujem. Snažil som sa udržať chladnú hlavu, ale toto diletantské vystúpenie pána poslanca Přidala, ale bez faktov a ozaj s veľkou dávkou diletantizmu musím aspoň trošku skomentovať, lebo neboli tam presné formulácie. To znamená, naša vláda, vláda pod vedením Roberta Fica nedala predvolebné sľuby o spojení Bratislavy a Košíc, toto si skús, prosím ťa, raz a pre vždy vyjasniť. Predvolebné sľuby boli sto kilometrov a pretavené do programového vyhlásenia vlády a pozrite si vaše programové vyhlásenie, čo o tomto hovorí v tejto oblasti. Bolo sto kilometrov diaľnic, odovzdali sme 140 kilometrov diaľnic, čiže sme prekročili o 40 % naše predvolebné a v programovom vyhlásení pretavené sľuby. Jednoduchým delením je to 35 kilometrov diaľnic ročne a porovnaj si to s tým vaším záväzkom 5,2 kilometra diaľnic a úplne vágnym v programovom vyhlásení vlády. Takisto o PPP, ja som hovoril, že je 50 až 60 % drahšie, ale zase si v tom vyhľadávači, odporúčam ti Google, pozri aj koniec tej vety, pretože PPP systém robí generálne opravy, prevádzku 30 rokov, údržbu a tak ďalej. Čiže nehovoril som to v kontexte, že nepoužime PPP. Práve preto, že sme zistili, že Slovensko potrebuje rýchlejšie a viac a nemáme na to ani europrostriedky, ani štátne, sme pristúpili k tomuto náročnému scenáru a práve preto nás mrzí, že trojročnú robotu s dobrými výsledkami ste spláchli, 3,5 mld. európskych bánk ste spláchli a vyhodili dole Dunajom. Problém je, že nie všeobecné frázy, ničím nepodložené frázy tu stále točíte a neviem, dokedy vám tie frázy vydržia, stále sa pýtam – dokedy? Pretože tieto frázy už by sa mali pretaviť do konečných skutkov, do toho, čo chcete urobiť, a potom, keď to zistíte, tú holú pravdu, budete vy musieť tiež sa schovať niekde do pivnice a... (Prerušenie vystúpenia časomerom.) (Potlesk.)
Kuriak, Milan, poslanec NR SR (2022-11-30):
Ďakujem za slovo. Pán poslanec Kamenický, vy ako bývalý minister financií a podpredseda výboru pre financie a rozpočet ste omnoho lepší odborník ako ja, a preto určite dobre viete, prečo, prečo je štátny rozpočet, prečo počíta s deficitom. V roku 2022 očakávajúci klesajúci trend vývoja dlhu, ktorý po dvoch rokoch rastu klesne podľa ministerstva financií na úroveň 59,4 % HDP. Dobre viete tiež, že k nárastu výdavkov, čo sa týka štátneho rozpočtu v roku 2023, významne prispievajú prostriedky z plánu obnovy o celkovom objeme 2,3 miliardy eur. V roku 2023 plánuje Slovensko investovať viac ako sedem miliárd eur z európskych zdrojov a plánu obnovy. Tiež dobre viete, že navýšenie je spôsobené najmä novými zdrojmi plánu odolnosti, kde najviac sa bude, najviac je vyčlenených práve pre oblasť dopravy, kde sú potrebné obrovské investície. Tiež keď je teraz čerstvo na pretrase téma zdravotníctva, tak viete, že výdavky na zdravotníctvo dosiahnu v roku 2023 úroveň 7,62 miliardy eur, oproti minulému roku pôjde o nárast o 1,24 miliardy eur, čo predstavuje 19,4 %. Výdavky verejného zdravotníctva a zdravotného poistenia, ktoré slúžia na zabezpečenie zdravotnej starostlivosti, sa očakávajú na úrovni 6,74 miliardy eur, čo predstavuje 5,9 % hrubého domáceho produktu. Tiež treba pripomenúť, že veľká časť... (Prerušenie vystúpenia časomerom.)
Laššáková, Jana, podpredsedníčka NR SR (2013-10-25):
Na vystúpenie pána poslanca, spravodajcu nie sú žiadne faktické poznámky. Vyhlasujem rozpravu za skončenú. Chce k rozprave zaujať stanovisko navrhovateľka? Nech sa páči, máte slovo.
A. Belousovová, podpredsedníčka NR SR: (2008-12-03):
Nech sa páči, pani poslankyňa, máte slovo.
Farkašovský, Karol, poslanec NR SR (2024-10-23):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
Šimečka, Michal, podpredseda NR SR (2024-09-10):
Ďakujem. Pán poslanec Ledecký, nech sa páči.
M. Číž, podpredseda NR SR: (2007-09-11):
Teraz dávam slovo spravodajcovi, ktorého určil navrhnutý gestorský výbor pre financie, rozpočet a menu, pánovi poslancovi Michalovi Lukšovi, má slovo. (Ruch v sále.) Vážení páni poslanci, poprosím, keby ste zaujali miesta v rokovacích laviciach, pokiaľ je niečo súrne, aby ste to prerokovali mimo rokovacej sály.
P. Hrušovský, predseda NR SR: (2003-12-12):
(Hlasovanie.) 123 prítomných, 122 za návrh, nehlasoval 1. Schválili sme návrh. Prosím ďalší návrh.
Šeliga, Juraj, podpredseda NR SR (2020-11-03):
Ďakujem. Prezentujme sa, prosím, a hlasujme. (Hlasovanie.) Prítomných 123, za 121, proti nikto, zdržali sa 2, hlasovali všetci prítomní. Konštatujem, že sme sa uzniesli na tom, ktoré výbory prerokujú tento návrh zákona v druhom čítaní. Ďalej budeme hlasovať o bode 25 schváleného programu, ktorým je prvé čítanie o vládnom návrhu zákona o teste proporcionality v oblasti regulácie povolaní , tlač 263. Pani poslankyňa Šofranko, prosím vás, aby ste uviedli hlasovanie.
Grendel, Gábor, poslanec NR SR (2017-03-24):
Ďakujem za slovo. Vážený pán predsedajúci, kolegyne, kolegovia, vážený pán predkladateľ, možno potešíte starostov a komunálnych politikov, prípadne prokurátorov, ktorí riešia problematiku zákonnosti všeobecne záväzných nariadení. Ale myslím si, že tisícky psičkárov veľmi, veľmi, veľmi nahneváte. S premiérom Ficom mám jednu vec spoločnú. Obaja sme psičkári a obaja chodievame venčiť našich psov napríklad na petržalské nábrežie Dunaja. Je to verejne prístupné miesto, ktoré nie je označené ani názvom ulice alebo námestia, ale je verejne prístupné miesto v zastavanom území obce. Podobných miest, ktoré sú, poviem to takto, rajón pre psičkárov, kde bežní ľudia teda moc nechodia, skôr teda psičkári a voľne púšťajú svojich psov, je v Bratislave niekoľko. Zákon 282/2002 o držaní psov dnes hovorí toto: „Obec môže všeobecne záväzným nariadením vymedziť miesta, kde je voľný pohyb psa zakázaný.“ A vy to navrhujete otočiť tak, že veľmi pohyb psov na priestore prístupnom verejnosti je zakázaný a obec môže všeobecne záväzným nariadením určiť miesta, kde je voľný pohyb psa povolený. Ak teda táto zmena v parlamente prejde, tak od 1. júna 2017 psičkári nebudú môcť pustiť svojich psov z vôdzky nikde, okrem miest, ktoré určia miestni poslanci. Je to mimoriadne nepraktické a neviem si predstaviť ani, ako sa budú vymedzovať miesta, ktoré som spomínal aj ja, a teda napríklad konkrétne zelené plochy, ktoré nemusia byť iba medzi panelákmi, ale aj na iných miestach, ktoré sú prístupné verejnosti. Príde mi to ako zbytočná buzerácia väčšiny slušných psičkárov, poviem to takto. Pretože väčšina psičkárov vie, aké má zákonné povinnosti. Ak je problém napríklad s tými nebezpečnými psami, tak tam zákon veľmi jednoznačne hovorí, že psy z tejto kategórie musia mať náhubok. Keď nemajú, tak porušujú zákon, môžu dostať pokutu majitelia takýchto psov. A pokiaľ je problém s tým, že tie miesta podľa zákona dnes platného musia byť viditeľné označené a teda, že treba ich lepiť, tie oznamy na stĺpy verejného osvetlenia alebo na iné miesta, tak ak je toto problém, tak odstráňte zo zákona tú povinnosť označiť na viditeľnom mieste, nech je to len názov ulice, napríklad zverejnený na internete. Takže ak je problém len s viditeľným označovaním, tak vyhoďte to zo zákona. Uznávam, že možno som v konflikte záujmov tým, že som tiež psičkár, ale vidím naozaj proste praktické problémy, ktoré táto novela prináša a prínos ja teda osobne nevidím žiadny. Preto vás chcem z tohto miesta požiadať, aby ste túto novelu zákona z rokovania Národnej rady stiahli. A celkom by ma zaujímalo, či sme s premiérom Ficom v tejto veci na jednej lodi. Ďakujem pekne.
Hrnčiar, Andrej, podpredseda NR SR (2019-06-24):
Počuť. (Reakcie z pléna.)
Hort, Milan, podpredseda NR SR (2011-03-29):
Poprosím, neveďte. Pán poslanec Kaliňák, poprosím, nezdržujte.
Sopko, Miroslav, poslanec NR SR (2017-04-04):
Ďakujem za slovo. Dovoľujem si požiadať o preloženie hlasovania o mojom bode návrhu zákona, tlač 458, na zajtra na 17.00 hodinu. Ďakujem.
Krajčí, Marek, poslanec NR SR (2022-06-29):
Ďakujem. Prosím, dajte hlasovať o návrhu zákona ako o celku s prijatými pozmeňujúcimi a doplňujúcimi návrhmi. Gestorský výbor odporúča schváliť.
Šefčík, Marek, poslanec NR SR (2022-03-16):
Ďakujem. Prosím, dajte hlasovať o návrhu zákona ako o celku s prijatými pozmeňujúcimi a doplňujúcimi návrhmi. Gestorský výbor to odporúča schváliť.
Pčolinský, Peter, podpredseda NR SR (2023-02-02):
Bod 34 na koniec schôdze, bod pani poslankyne. (Reakcie z pléna.) Čiže hlasujeme o tomto procedurálnom návrhu, nech sa páči. (Hlasovanie.) Prítomných 77, za 65, proti 3, zdržalo sa 6, nehlasovali 3. Procedurálny návrh sme schválili. (Zaznievanie gongu.) Poprosím vás, pani poslankyne, páni poslanci, pokračujeme druhým čítaním o vládnom návrhu zákona, ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších prepisov . Vládny návrh zákona je pod tlačou 1101, spoločná správa výborov má tlač 1101a. Páni poslanci, páni poslanci, poprosím vás, choďte diskutovať von, ruší to! Poprosím teraz dočasne povereného ministra hospodárstva Slovenskej republiky Karla Hirmana, aby vládny návrh zákona odôvodnil. Nech sa páči, pán minister.
Szőllős, Ján, poslanec NR SR (2021-09-24):
O návrhu zákona sa bude hlasovať v utorok o 11.00 hodine.
J. Ivančo, poslanec: (2007-09-14):
Pán kolega Goga, k postaveniu učiteľa. Myslím si, že to, čo si povedal, pán kolega, je plne legitímne, ale zdôrazňujem, že všetko to sa dá upraviť a je to vecou diskusie v druhom čítaní. Myslím si, že dá sa to upraviť, dajú sa doplniť nové odseky do tohto paragrafu alebo do týchto paragrafov a je to skutočne len na diskusiu, koľko toho a čo má byť upravené. Pani kolegyňa Nachtmannová, ak som to zle pochopil, sa ospravedlňujem, ale vy ste povedali teda, že náš školský zákon to zásadne mení, len chýba zdôvodnenie. To je potom problém ale dôvodovej správy, nie samotnej filozofie zákona. Som presvedčený, že u nás nevznikol ten zákon tak, že ho urobili pán poslanec Devínsky, Fronc a Szigeti v svojich kanceláriách, lebo takisto nadviazali na celú škálu, na celý zbor odborníkov a profesionálov v oblasti školstva. Takže, samozrejme, máte legitímne právo to podporiť alebo nepodporiť, len opäť strácame čas, pretože, a to som zdôraznil, tento zákon možno ide hlboko nad rámec toho, čo pravdepodobne donesie ministerstvo školstva. My hovoríme, a v tom sa asi nezhodneme, že návrh, ktorý príde z ministerstva školstva, bude málo reformný, bude málo spôsobovať zmenu v školstve, bude len formálnou zmenou. Pani poslankyňa Smolková, pretože nikto z vás pravdepodobne ten zákon nechce podporiť, tak takisto sa asi nedohodneme, ale napriek tomu si myslím, že vnútorne máte presvedčenie o tom, že je potrebná zmena, len... (Vystúpenie prerušené časomierou.)
Bugár, Béla, podpredseda NR SR (2016-09-13):
Pán poslanec Pčolinský.
Bugár, Béla, podpredseda NR SR (2016-11-23):
Vyhlasujem rozpravu o tomto bode programu za skončenú. Pán minister, podaktorí máme ďalšie povinnosti, takže ak, dve minúty. Dobre? (Povedané so smiechom.) Nech sa páči.
Blanár, Juraj, podpredseda NR SR (2022-11-10):
Ďakujem, pán minister. Máme tu ešte jednu otázku, na vás už nie, pán minister, pretože nebude čas. Ešte pán minister Karas by mal zodpovedať otázku od pána poslanca Miloša Svrčeka: „Pán minister, aká je momentálna situácia v plánovanom otvorení Detenčného ústavu v Hronovciach, vďaka čomu sa podarí odstrániť dlhodobý deficit v tejto oblasti?“ Nech sa páči.
Hudacký, Ján, poslanec NR SR (2014-07-10):
Ďakujem pekne, pani podpredsedníčka. Vážený pán kolega Figeľ, no som veľmi rád, že si vo svojom vystúpení zdôrazňoval fenomén tradičnej kultúry, tej európskej. Dotkol sa teraz toho aj Alojz Hlina. Ja si myslím, že okrem tých hodnotových aspektov treba brať, samozrejme, do úvahy aj tie sociálno-ekonomické aspekty života ľudí. A tu treba v podstate pripomenúť presne toto, čo tu bolo povedané, že v tých vyspelých európskych ekonomikách, aké ich majú Nemci, Švajčiari, Rakúšania, v podstate tento fenomén tradičnej kultúry funguje, jednoducho je vlastne založený na tých tradíciách. A my, kresťanskí demokrati, samozrejme, zdôrazňujeme ten hodnotový aspekt ľudskej prirodzenosti a dôstojnosti, ktorý musí mať prednosť pred partikulárnymi podnikateľskými záujmami a postupujúcou kultúrou konzumizmu, a teda zisku za každú cenu. Ja som veľmi rád, že si rovnako spomenul aj tú rodinnú politiku, ktorá je u nás, kresťanských demokratov, samozrejme, konzistentná, a chcem možno doplniť politiku rodinného podnikania, ktorá je na akoby opačnom póle v súvislosti s elimináciou konzumnej politiky veľkých obchodných reťazcov. Myslím si, že tu by bolo dobré, aby sme si všetci uvedomovali prakticky tieto súvislosti. Som veľmi rád, že toto si vo svojom vystúpení zdôrazňoval. Ďakujem pekne.
Grendel, Gábor, podpredseda NR SR (2023-03-30):
Vyhlasujem rozpravu... teda prerušujem rokovanie o tomto bode programu. Vyhlasujem trojminútovú prestávku, po ktorej budeme pokračovať hlasovaním. (Prestávka.)
Grendel, Gábor, podpredseda NR SR (2023-06-27):
Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť ústne do rozpravy. Pán poslanec Marián Viskupič ako jediný. Končím možnosť prihlásiť sa ústne do rozpravy. Nech sa páči, pán poslanec.
Hargaš, Ján, poslanec NR SR (2024-02-08):
Kolegovia, kolegyne, ťažko sa mi reaguje, naozaj predychávam to, čo tu počúvam od koalície. Pán Hlina, ďakujem za vaše vystúpenie. Ja by som len chcel pripomenúť, že na začiatku tejto schôdze pán predseda mal potrebu venovať sa oblečeniu, venovať sa oblečeniu jedného nášho poslanca. To je to, čo podľa neho je dôležité a na čom je teda tá slušnosť založená. A že teda, ja som tak povedal, že to je pokrytecká slušnosť. To je presne taká tá slušnosť, že idem v nedeľu do kostola spínať ruky a potom pri obede ohováram suseda. A táto rozprava, keď nám tu, keď ste, pán Hlina, poukázali na to, čo v tom zákone v skutočnosti je a kolegovia z koalície to vo svojich faktických poznámkach len potvrdzujú, tak... (Reakcia z pléna.) Ja reagujem na kolegu Hlinu a ak máte s tým problém, prihláste sa s procedurálnym, spravte, čo potrebujete spraviť. Nemám teraz na vás náladu, kolegovia. Že mne to príde úplne, úplne zvrátené a zvrátené je to aj preto, že ten proces, akým tvoríte tú legislatívu, nás sem doviedol. Ja som veľmi rád, že máme vôbec možnosť túto rozpravu mať a rozobrať, to čo ste vlastne doniesli v tých pozmeňovákoch na poslednú chvíľu, prepáčte za expresívny výraz, ale keď sme išli dnes hlasovať, ani divá sviňa nevedela, o čom budeme hlasovať, pretože to bolo celé pomotané. Na poslednú chvíľu pozmeňováky prednesené v pléne, rozmotávame to tu ako také klbko a postupne zisťujeme, čo ste vlastne, čo ste vlastne poschvaľovali a pozerajúc na ďalšie poradie rečníkov, tak sa veľmi teším, ako nám to vysvetlíte prečo. 	Alebo viete čo, po tom predrečníkovi radšej, možno bude lepšie, keď to nebudete ďalej rozmazávať, lebo už, už z toho bolo zrejmé, že čo tým sledujete a, a je to strašne smutné.
P. Hrušovský, predseda NR SR: (2005-12-14):
(Hlasovanie.) 136 prítomných, 46 za, 34 proti, 55 sa zdržalo, 1 nehlasoval. Neschválili sme štvrtý pozmeňujúci návrh pána poslanca Vážneho.
Pellegrini, Peter, predseda NR SR (2015-02-05):
Prezentujme sa a hlasujme o tomto návrhu. (Hlasovanie.) Prítomných 131 poslancov, za 31, proti 72, zdržalo sa 27 o tomto návrhu a nehlasoval 1. Preto tento návrh sme neschválili. Pán poslanec, ďalšie hlasovanie, ktoré budete uvádzať, je o bode 37, je to návrh poslanca Viskupiča na vydanie zákona, ktorým sa mení a dopĺňa zákon č. 350/1996 Z. z. o rokovacom poriadku (tlač 1345). Nech sa páči. (Hlasovanie o návrhu poslanca Národnej rady Slovenskej republiky Jozefa Viskupiča na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov , tlač 1345.)
Laurenčík, Milan, poslanec NR SR (2018-12-03):
Ďakujem za slovo. Vážená pani predsedajúca, vážené panie poslankyne, páni poslanci, Výbor Národnej rady Slovenskej republiky pre obranu a bezpečnosť ma určil ako spravodajcu k tomuto bodu programu a dovoľte, aby som vám predniesol správu Výboru Národnej rady Slovenskej republiky pre obranu a bezpečnosť o výsledku prerokovania návrhu na vyslanie príslušníkov ozbrojených síl Slovenskej republiky do Irackej republiky za účelom poradenstva a výcviku jej obranných a bezpečnostných síl (tlač 1187). Výbor Národnej rady Slovenskej republiky pre obranu a bezpečnosť ako gestorský výbor k návrhu na vyslanie príslušníkov ozbrojených síl Slovenskej republiky do Irackej republiky za účelom poradenstva a výcviku jej obranných a bezpečnostných síl podáva Národnej rade Slovenskej republiky túto správu: Predseda Národnej rady Slovenskej republiky svojím rozhodnutím č. 1250 zo 7. novembra 2018 pridelil návrh na vyslanie príslušníkov ozbrojených síl Slovenskej republiky do Irackej republiky za účelom poradenstva a výcviku jej obranných a bezpečnostných síl na prerokovanie Zahraničnému výboru Národnej rady Slovenskej republiky a Výboru Národnej rady Slovenskej republiky pre obranu a bezpečnosť. Zahraničný výbor Národnej rady Slovenskej republiky o predmetnom návrhu nerokoval, pretože podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov nebol uznášaniaschopný. Výbor Národnej rady Slovenskej republiky pre obranu a bezpečnosť prerokoval návrh na vyslanie príslušníkov ozbrojených síl Slovenskej republiky do Irackej republiky za účelom poradenstva a výcviku jej obranných a bezpečnostných síl na svojej 59. schôdzi 13. novembra 2018 a odporučil Národnej rade Slovenskej republiky na základe čl. 86 písm. l) Ústavy Slovenskej republiky vysloviť súhlas s návrhom na vyslanie príslušníkov ozbrojených síl Slovenskej republiky do Irackej republiky za účelom poradenstva a výcviku jej obranných a bezpečnostných síl. Prílohou tejto správy je návrh uznesenia Národnej rade Slovenskej republiky, ktoré si dovolím predniesť. Uznesenie Národnej rady Slovenskej republiky k návrhu na vyslanie príslušníkov ozbrojených síl Slovenskej republiky do Irackej republiky za účelom poradenstva a výcviku jej obranných a bezpečnostných síl (tlač 1187). Národná rada Slovenskej republiky na základe čl. 86 písm. l) Ústavy Slovenskej republiky vyslovuje súhlas s návrhom na vyslanie príslušníkov ozbrojených síl Slovenskej republiky do Irackej republiky za účelom poradenstva a výcviku jej obranných a bezpečnostných síl. Vážená pani predsedajúca, skončil som, prosím, otvorte rozpravu k tomuto materiálu.
Pellegrini ,Peter, predseda NR SR (2015-02-11):
Prezentujme sa a hlasujme o návrhu pána spravodajcu prerokovať tento návrh zákona v druhom čítaní. (Hlasovanie.) Prítomných 134 poslancov, za bolo 33, proti boli 4, zdržalo sa 95, nehlasovali 2. Návrh sme neschválili. Poprosím vás teraz, pán poslanec, aby ste uviedli hlasovanie o bode 60 programu, prvé čítanie o návrhu poslanca Lipšica na vydanie zákona, ktorým sa mení a dopĺňa zákon č. 171/2005 Z. z. o hazardných hrách, tlač 1373. (Hlasovanie o návrhu poslanca Národnej rady Slovenskej republiky Daniela Lipšica na vydanie zákona, ktorým sa mení a dopĺňa zákon č. 171/2005 Z. z. o hazardných hrách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1373.)
Bugár, Béla, podpredseda NR SR (2018-06-13):
Prezentujme sa a hlasujme o prvom návrhu pani poslankyne Zemanovej. (Hlasovanie.) Prítomných 142 poslancov, za 60, proti 44, zdržalo sa 38 poslancov. Konštatujem, že prvý návrh pani poslankyne sme neschválili.
Kollár, Boris, predseda NR SR (2021-05-04):
Ďakujem. Dávam slovo spravodajkyni, ktorú určil navrhnutý gestorský výbor pre sociálne veci, poslankyni Lucii Drábikovej.
Veslárová, Veronika, poslankyňa NR SR (2024-02-06):
Ďakujem za slovo a ďakujem aj pani poslankyni za príspevok. V úvode si uviedla, akým spôsobom bola novela Trestného zákona predložená. Ja budem citovať rezolúciu Európskeho parlamentu. „Využívaním zrýchleného legislatívneho procesu zo strany slovenskej vlády, najmä pokiaľ ide o navrhované zmeny Trestného zákona a zrušenie Úradu špeciálnej prokuratúry, ktoré ohrozujú integritu súdnych procesov, podkopávajú boj Európskej únie proti podvodom a ohrozujú ochranu finančných záujmov Európskej únie a prirodzeného prostredia na Slovensku. Európsky parlament vyjadruje osobitné znepokojenie nad tým, že oznamovatelia by boli so spätnou účinnosťou zbavení svojej ochrany, čo by viedlo k nedostatku právnej istoty.“ Ďakujem.
Jurinová, Erika, podpredsedníčka NR SR (2015-05-26):
Pán poslanec Matovič.
Pellegrini, Peter, predseda NR SR (2015-09-22):
Prezentujme sa a hlasujme o bode 1 pozmeňujúceho návrhu pani poslankyni Mezenskej a pána poslanca Viskupiča. (Hlasovanie.) Prítomných 131 poslancov, za hlasovalo 38, proti bolo10, zdržalo sa 82 poslancov, nehlasoval 1. Tento bod sme neschválili.
Laššáková, Jana, podpredsedníčka NR SR (2013-10-24):
Nech sa páči, pán poslanec Mihál, ktorý je písomne prihlásený do rozpravy, máte slovo.
V. Veteška, podpredseda NR SR: (2005-03-21):
P. Bódy, poslanec: Ďakujem za slovo, pán podpredseda. Kolegyne, kolegovia, pred 45 rokmi v škandinávskych krajinách nastúpili tieto krajiny pre spoločné vzdelávanie občanov so zdravotným postihnutím už od základných cez stredné až vysoké školy. Dodnes v týchto krajinách vyrástlo množstvo vzdelaných ľudí od architektov, lekárov, ekonómov a tak ďalej, ktorí už dnes absolútne nerozmýšľajú nad tým, čo je architektonickou či komunikačnou bariérou. Jednoducho sa odstránili v ich mysliach bariéry, čiže tie bariéry sú odstránené v hlavách, v mysliach. Oceňujem príspevok pani kolegyne Rusnákovej, avšak musím pripomenúť, že aj na Slovensku existoval svojho času, myslím si do roku 1995, vládny výbor pre otázky občanov so zdravotným postihnutím, ktorému predsedal priamo premiér krajiny. Na našu výzvu Národnej rady občanov so zdravotným postihnutím sme vyzvali vládu, aby znovu vytvorila takýto výbor tak, aby sa všetky otázky a problematika občanov so zdravotným postihnutím riešila na jednotlivých ministerstvách, to znamená, povedzme odstránením architektonických bariér prijatím nového stavebného zákona či novým zákonom o vysokých alebo základných, alebo stredných školách z dielne ministerstva školstva. To isté platí pre ministerstvo zdravotníctva či ministerstvo dopravy. Mňa osobne návrh z dielne pána ministra Fronca nepresvedčil, nepresvedčil ma tým, že sa idú vysoké školy spoplatňovať, na druhej strane však, ak prejde nie naším hlasom do druhého čítania, budem podporovať návrh pani poslankyne Rusnákovej. Ďakujem za slovo.
P. Hrušovský, predseda NR SR: (2004-10-28):
(Hlasovanie.) 139 prítomných, 137 za návrh, 1 sa zdržal, 1 nehlasoval. Konštatujem, že Národná rada Slovenskej republiky návrh zákona schválila. Poprosím teraz pána poslanca Mitríka, aby z poverenia výboru pre verejnú správu uvádzal návrhy hlasovaní k návrhu skupiny poslancov na vydanie zákona, ktorým sa mení a dopĺňa zákon o obecnom zriadení . Nech sa páči, pán poslanec. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 369/1990 Zb. o obecnom zriadení v znení neskorších predpisov a zákon č. 302/2001 Z. z. v znení neskorších predpisov , tlač 854.) K. Mitrík, poslanec: Pán predseda, v rozprave vystúpili dvaja poslanci, odznel 1 pozmeňujúci návrh. Dajte však teraz hlasovať o pozmeňujúcich a doplňujúcich návrhoch zo spoločnej správy, spoločne o bodoch 1, 2, 3, 5, 6 a 7, gestorský výbor odporúča spoločne schváliť.
Pfundtner, Edita, poslankyňa NR SR (2015-05-21):
Ďakujem za odpoveď, pán minister. No, sociálne balíčky z dielne strany SMER niečo stoja. Nielen zvýšené nároky na štátny rozpočet, ale aj príjmový výpadok na strane autobusových dopravcov. Vieme, že kvôli vlakom zadarmo už došlo k zrušeniu niekoľkých autobusových spojov, liniek, respektíve určité spoje sa stali nerentabilné a čaká ich zrušenie. Ak by som to chcela obrátiť na vtip, pán minister, tak by som sa spýtala, či nie je náhodou vašou stratégiou dostať postupne všetkých cestujúcich do vlakov a využívať železničné trate pred budovaním diaľničných úsekov alebo pred skvalitnením a opravou našich ciest. A peniaze, ktoré nepôjdu na cesty a diaľnice, pôjdu na vlaky zadarmo. Alebo nebodaj na to chcete použiť peniaze z predaja akcií Slovak Telekomu? Ale teraz vážne. Keďže viem, že chystáte veľké veci, ako je napríklad bratislavský obchvat, tak preto sa pýtam a apelujem na váš cit spravodlivosti, že prečo tá nevyvážená podpora ľudí, ktorí cestujú vlakom a necestujú autobusom? Prečo tá nevyvážená podpora ľudí, ktorí sa rozhodli prestúpiť z autobusov do vlakov. A ja to vnímam ako opatrenie, ktoré je na úkor ľudí, ktorí zostali verní tým autobusom. Každá takáto dotácia len ďalej diskriminuje ľudí, ktorí cestujú autobusmi, znevýhodňujú a sťažujú postavenie podnikateľov v autobusovej doprave a nesmieme zabudnúť ani na vec, že títo ľudia zamestnávajú množstvo ľudí v autobusovej doprave. Toto opatrenie považujem ako ďalšie z dielne krátkodobých a nesystémových opatrení, výhod, ktoré bude vyzerať síce pekne na tabuľke sociálnych balíčkov, ale rada by som od vás mala... (Prerušenie vystúpenia časomerom.)